text: আব্দুল্লাহ আল মামুন (জন্মঃ৩১ ডিসেম্বর, ১৯৬৬) একজন বাংলাদেশী পদার্থবিজ্ঞানী। তিনি ঢাকাস্থ জাহাঙ্গীরনগর বিশ্ববিদ্যালয়ের অধ্যাপক।
  
  প্রাথমিক জীবন এবং শিক্ষা
  ১৯৬৬ সালের ৩১ ডিসেম্বর জন্মগ্রহণ করেন। ধামরাইয়ের কুশুরাস্থ কুশুরা আব্বাস আলী উচ্চ বিদ্যালয় হতে মাধ্যমিক শেষ করেন এবং সরকারি বিজ্ঞান কলেজ থেকে কৃতিত্বের সাথে এইচএসসি পাস করেন। মামুন জাহাঙ্গীরনগর বিশ্ববিদ্যালয় থেকে পদার্থবিজ্ঞানের উপর বিএসসি ও এমএসসি করেন। কমনওয়েলথ স্কলারশিপ এবং ফেলোশিপ প্ল্যানের অংশ হিসেবে, তিনি ইউনিভার্সিটিঅব এসটি এন্ড্রুস থেকে প্লাজমা পদার্থবিজ্ঞানের উপর পিএইচডি লাভ করেন।
  
  মামুন পরবর্তীতে জার্মানি এবং যুক্তরাজ্য থেকে পোস্টডক্টরাল অধ্যয়ন করেন।
  
  গবেষণা এবং অবদান
  মামুন চার শতাধিক গবেষণামূলক নিবন্ধ প্রকাশ করেছেন। ইন্সটিটিউট অব ফিজিক্স (লন্ডন) ডাস্টি প্লাজমার উপর লেখা তার পাঠ্যবই প্রকাশ করেছে।
  
  পুরস্কার ও সম্মাননা 
   বাংলাদেশ বিজ্ঞান একাডেমি পদার্থবিজ্ঞানে তাকে স্বর্ণপদক দেয়। (জুনিয়র ২০০৪) 
   বাংলাদেশ বিজ্ঞান একাডেমী তাকে স্বর্ণপদক দেয় (সিনিয়র ২০১১) 
   ২০০৯ সালে আলেক্সান্ডার ভন হামবোল্ডট ফাউন্ডেশন তাকে ফ্রেডরিখ উইলহেম বিসেল রিসার্চ সম্মাননা দেয়।
  স্ট্যানফোর্ড বিশ্ববিদ্যালয় ভিত্তিক গবেষকদের প্রকাশিত একটি জার্নালে তাকে বিশ্বের শীর্ষ ২ শতাংশ বিজ্ঞানীর মধ্যে তালিকাভুক্ত করা হয়েছে।
  
  তথ্যসূত্র
  
  বিষয়শ্রেণী:বাংলাদেশী পদার্থবিজ্ঞানী
  বিষয়শ্রেণী:১৯৬৬-এ জন্ম
  বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
title: আব্দুল্লাহ আল মামুন (বিজ্ঞানী)